《金山寺》
宋代·翁逢龙

波涛涌处浮双塔，塔影高低树影边。
山下虽无归寺路，门前却有过淮船。
石峰隔水难寻水，井脉通泉易得泉。
闻说老龙归洞口，几回惊起定僧禅。

作者简介：翁逢龙，生卒年待考，南宋诗人，字石龟，四明 （今浙江宁波）人。理宗嘉熙元年（一二三七）通判平江府，知建昌府（明正德《建昌府志》卷二）。事见《吴都文粹》续集卷八。